laion/Wikipedia-Exotic huggingface dataset:
אוניברסיטת קולג' דבלין

אוניברסיטת קולג' דבלין (באירית: Coláiste na hOllscoile, Baile Átha Cliath) היא אוניברסיטה ציבורית הממוקמת בדבלין, אירלנד אשר הוקמה בשנת 1854 ומהווה חלק מן האוניברסיטה הלאומית של אירלנד. נכון ל-2020, עובדים בה כ-1,500 אנשי סגל ולומדים כ-33,000 סטודנטים ובכך היא מהווה האוניברסיטה הגדולה ביותר באירלנד. אוניברסיטת קולג' דבלין נחשבת לפי דירוגים רבים כאחת האוניברסיטאות הטובות ביותר במדינה ואף באירופה. מבין בוגרי האוניברסיטה וחברי הסגל בה ישנם כחמישה זוכי פרס נובל, וכן חלק משמעותי מראשי ממשלת אירלנד ונשיאי אירלנד. אוניברסיטת קולג' דבלין חברה במספר ארגונים אקדמיים שונים, ובהם אוניברסיטאס 21 (U21) וועידת בתי הספר האירופיים לחינוך ומחקר הנדסי מתקדם (CESAER). באוניברסיטה פועלים גם כ-60 אגודות סטודנטים העוסקות בתחומים רבים - דת, פעילות קהילתית ותקשורת. שתי המפלגות הדומיננטיות בקרב הסטודנטים הן פינה גייל ופיאנה פול. אוניברסיטת קולג' דבלין הוקמה כמוסד אקדמי קתולי בשנת 1854 אך הוסמכה בתור אוניברסיטה עצמאית רק בשנת 1907. המוסד הקתולי נוסד על מנת להשביח את החינוך הקתולי באירלנד כאנטי-תזה לטריניטי קולג' הפרוטסטנטי. בשנת 1855 החלו לימודי רפואה במקום. בשנות ה-80 וה-90 של המאה ה-19 בוצעו רפורמות רבות בניהול האוניברסיטה והיא נהפכה לאטרקטיבית הרבה יותר. מבין בוגרי ועובדי האוניברסיטה הידועים בתקופה זו ניתן למנות את ג'יימס ג'ויס, פטריק פירס, דאגלס הייד וג'ון קוסטלו. אמנם בתחילת המאה ה-20 התחזקו מגמות לאומיות איריות באוניברסיטה, רבים התגייסו לצבא הבריטי עם פרוץ מלחמת העולם הראשונה בשנת 1914. לאחר סיום מלחמה זו, פרצה מלחמת העצמאות האירית וגם בה השתתפו רבים מאנשי הצוות והסטודנטים באוניברסיטה. בשנות ה-40 האוניברסיטה הועברה לאזור הפרברי של דבלין על מנת להתרחב יותר. ספרו של ג'יימס ג'ויס, דיוקן האמן כאיש צעיר מתקיים בחלקו בסביבת האוניברסיטה. הקולג' לאמנויות ומדעי הרוח הקולג' למנהל עסקים הקולג' להנדסה ואדריכלות הקולג' למדעי הבריאות והחקלאות הקולג' למדעי החברה ומשפטים הקולג' למדעים דירוג שאנגחאי - מקום 301–400 (2023) דירוג Times Higher Education - מקום 201–250 (2024) דירוג QS לאוניברסיטאות - מקום 171= (2024) מדיה וקבצים בנושא אוניברסיטת קולג' דבלין בוויקישיתוף אתר האינטרנט הרשמי של אוניברסיטת קולג' דבלין (באנגלית) אוניברסיטת קולג' דבלין, ברשת החברתית פייסבוק אוניברסיטת קולג' דבלין, ברשת החברתית אקס (טוויטר) אוניברסיטת קולג' דבלין, ברשת החברתית אינסטגרם אוניברסיטת קולג' דבלין, ברשת החברתית LinkedIn אוניברסיטת קולג' דבלין, סרטונים בערוץ היוטיוב
רייכל - פסנתר - שירים

האם התכוונתם ל... רייכל - פסנתר - שירים (סיבוב הופעות) רייכל - פסנתר - שירים (אלבום) עידן רייכל
יחסי הונגריה – קוריאה הצפונית

יחסי הונגריה–קוריאה הצפונית הם יחסי החוץ בין הונגריה לרפובליקה העממית הדמוקרטית של קוריאה (DPRK), המכונה בדרך כלל קוריאה הצפונית. היחסים בין המדינות התקיימו מאז מלחמת קוריאה, אולם עם זאת התפתחו לסכסוכים. הרפובליקה ההונגרית השנייה הכירה ברפובליקה העממית הדמוקרטית של קוריאה ב-11 בנובמבר 1948 כישות הריבונית החוקית היחידה של קוריאה כולה. לאחר מלחמת קוריאה, שלחה קוריאה הצפונית מספר וטרנים להונגריה כחילופי סטודנטים. כאשר החלה המרד ההונגרי ב-1956, הצטרפו בערך 200 מתלמידים אלו; ניסיון המלחמה שלהם התגלה כמסייע לתלמידים ההונגרים, שרבים מהם לא היו בעלי הכשרה צבאית ולא הצליחו להפעיל את הנשק והציוד שתפסו. בעקבות המהפכה, הכוחות הסובייטים והמשטרה ההונגרית אספו את הסטודנטים הצפון קוריאנים – שהובחנו בקלות מהמקומיים על ידי הופעתם – וגירשו אותם בחזרה לקוריאה הצפונית, כאשר כמה מהם נמלטו לאוסטריה. בשנת 1988, אחיו של קים ג'ונג-איל, קים פיונג-איל, נשלח להונגריה כשגריר קוריאה הצפונית. עם זאת, מעט יותר משנה לאחר מכן, הונגריה הייתה לראשונה מהגוש המזרחי שכוננה יחסים עם קוריאה הדרומית; בתגובה, משכה קוריאה הצפונית את קים מהונגריה ושלחה אותו לבולגריה. הם התייחסו בכעס להחלטה ההונגרית כ"בגידה", ואז גירשו את השגריר ההונגרי לפיונגיאנג, מיקלו לנגיאל. זה הוביל לירידה בקשרים הדו-צדדיים שנמשכה למעלה מעשור וחצי; בריאיון ל"קורד הראלד" ב-2004, סגן שר החוץ, גאבור סנטיוואני, הצביע על כך שממשלתו מעוניינת לשפר את קשריהם עם הצפון. עם זאת, נכון לשנת 2009, בניין השגרירות ההונגרית לשעבר בפיונגיאנג נותר ריק; היחסים של בודפשט עם פיונגיאנג מנוהלים באמצעות שגרירותם בבייג'ינג, אם כי לדברי לינגל, שהפך מאז לשגריר הונגריה בקוריאה הדרומית, היו תוכניות להעביר אליו את האחריות לקשר ההוא. בשנת 2002 התברר כי דיפלומט צפון קוריאני לשעבר בבודפשט היה מעורב בסחר בינלאומי בנשק בעת שהותו בהונגריה. מדיה וקבצים בנושא יחסי הונגריה – קוריאה הצפונית בוויקישיתוף "<헝가리 혁명 50주년> ④ 북한 유학생도 참가했다/50th Anniversary of the Hungarian Revolution, #4: North Korean Exchange Students Also Participated", Yonhap News, 2006-10-22, נבדק ב-2009-04-21(הקישור אינו פעיל) http://www.nkeconwatch.com/2008/08/01/the-usas-first-naturalized-north-korean/ Farber, Barry (2006-02-23), "Bureaucratic Horror in 1956 and Today", Newsmax, נבדק ב-2009-04-21 Sano, Yoel (2004-02-14), "Happy Birthday, Dear Leader - who's next in line?", Asia Times, נבדק ב-2007-10-25 Sterngold, James (1990-06-02), "Evolution in Europe; Stunned North Korea Warns Soviets on Meeting With Seoul Leader", The New York Times, נבדק ב-2007-10-22 Kim, Se-jeong (2009-02-01), "Hungary Fetes 20-Year Ties With Korea", The Korea Times, אורכב מ-המקור ב-2012-08-29, נבדק ב-2009-04-21 Seo, Hyun-jin (2004-02-02), "Hungary ready to improve ties with N. Korea", The Korea Herald; Asia Africa Intelligence Wire, נבדק ב-2009-04-21 "Hungary: North Korean ex-diplomat involved in arms trafficking", Népszabadság, 2002-05-31, אורכב מ-המקור ב-2012-10-18, נבדק ב-2009-04-21
גלגו הסנאי

גלגו הסנאי (שם מדעי: Sciurocheirus) הוא סוג של פרימטים ממשפחת הגלגויים, החיים רק במערב אפריקה מקמרון, ניז'ר וניגריה עד לנהר הקונגו. סוג זה כולל 4 מינים, חלקם נדירים מאוד. במקור שויכו לסוג גלגו עד 1872. מינים אלה הם בינוניים ביחס למשפחתם, באורך 16 עד 23 סנטימטרים, בעלי זנב ארוך כמו של סנאי (ומכאן שמם) באורך 20 עד 30 סנטימטרים ומשקלם 190 עד 430 גרם בממוצע. הם בעלי חוטם דק מוארך ועיניים גדולות מותאמות לראיית לילה שצבעם חום-אדמדם. מינים אלו שוכני ביערות ואזורים סבוכים והם פעילי לילה היוצאים מחללי עצים לחפש חרקים ופירות על העצים והענפים סביבם והם יכולים לטפס על משטחים כמעט אנכיים, תוך שימוש בכפות הרגליים הגדולות והרגישות שלהם. Sciurocheirus alleni Sciurocheirus cameronensis Sciurocheirus gabonensis Sciurocheirus makandensis מדיה וקבצים בנושא גלגו הסנאי בוויקישיתוף גלגו הסנאי, באתר ITIS (באנגלית) גלגו הסנאי, באתר GBIF (באנגלית)
יחסי אוקראינה–מקסיקו

יחסי אוקראינה–מקסיקו הם היחסים הדיפלומטיים בין המדינות המקסיקניות המאוחדות לאוקראינה. שתי המדינות חברות באו"ם. האוקראינים הראשונים שהגיעו למקסיקו הגיעו מהאימפריה האוסטרו-הונגרית והתיישבו במדינת קמפצ'ה המקסיקנית. ב-25 בדצמבר 1991, מקסיקו הכירה באוקראינה כמדינה עצמאית לאחר התפרקות ברית המועצות. ב-12 בינואר 1992, מקסיקו כוננה רשמית יחסים דיפלומטיים עם אוקראינה. בשנת 1997 ערך נשיא אוקראינה, ליאוניד קוצ'מה, ביקור רשמי במקסיקו, מה שסייע בהגברת היחסים הדו-צדדיים בין שתי המדינות. בינואר 1999 פתחה אוקראינה את שגרירותה במקסיקו סיטי ואילו מקסיקו פתחה קונסוליית כבוד בקייב בשנת 2000 תוך שמירה על יחסים רשמיים עם אוקראינה משגרירותה הוורשה, פולין. ביוני 2005, נשיא מקסיקו ויסנטה פוקס ערך ביקור ממלכתי באוקראינה והשתתף בפתיחת השגרירות המקסיקנית בקייב יחד עם נשיא אוקראינה ויקטור יושצ'נקו. בפברואר 2008 הכיר קונגרס מקסיקו כי הולודומור היה מעשה רצח עם ומעשה פלילי שבוצע נגד העם האוקראיני על ידי ברית המועצות. בשנת 2014 במהלך משבר קרים בין אוקראינה לרוסיה; מקסיקו קראה לשני הצדדים לבקש דיאלוג ופתרון שלום ליישוב הסכסוך. ממשלת מקסיקו גם תמכה בבקשת האו"ם לקהילה הבינלאומית "לכבד את אחדותה ואת שלמותה הטריטוריאלית של אוקראינה." בינואר 2017 חגגו שתי המדינות 25 שנות יחסים דיפלומטיות. ביקורים רמי דרג ממקסיקו באוקראינה נשיא מקסיקו ויסנטה פוקס (2005) ביקורים רמי דרג מאוקראינה במקסיקו נשיא אוקראינה ליאוניד קוצ'מה (1997) שתי המדינות חתמו על מספר הסכמים דו צדדיים, כמו הסכם אינטרסים הדדיים (1997); הסכם לביטול דרישות הוויזה לבעלי דרכון דיפלומטי (1997); הסכם לשיתוף פעולה מדעי וטכנולוגי (1997); הסכם על שיתוף פעולה חינוכי ותרבותי (1997); הסכם בנושא סחר ושיתוף פעולה כלכלי (2003); הסכם שיתוף פעולה בין האוניברסיטה הלאומית לחלל והחלל - מכון תעופה חרקוב באוקראינה והמכון Instituto Politécnico Nacional ממקסיקו (2005); הסכם בנושא הימנעות ממיסוי כפול והעלמת מיסים (2011) והסכם שיתוף פעולה בין סוכנות החלל המקסיקנית וסוכנות החלל הממלכתית באוקראינה (2017). בשנת 2018 הסתכם הסחר הדו-כיווני בין שתי המדינות בכ-253 מיליון דולר. הייצוא העיקרי של מקסיקו לאוקראינה כולל: מכוניות, סירות מנוע, אופנועים תלת-גלגליים, מעגלים חשמליים ומכונות, כורים גרעיניים, קפה נמס, טקילה ובירה. הייצוא העיקרי של אוקראינה למקסיקו כולל: מכונות פלדה, חלקי רכב, חיטה וקמח. חברות רב-לאומיות מקסיקניות גרומה וגרופו בימבו פועלות באוקראינה. מקסיקו מחזיקה באוקראינה שגרירות בקייב. אוקראינה מחזיקה במקסיקו שגרירות במקסיקו סיטי. מדיה וקבצים בנושא יחסי אוקראינה–מקסיקו בוויקישיתוף Ukrainian Mexico Bilateral relations between Mexico and Ukraine (in Spanish) Inicia Fox gira internacional por Ucrania y Rusia (in Spanish) Mexico recognizes Holodomor as genocide México manifesta su profunda preocupación por el deterioro de la situación en Ucrania (in Spanish) Base Jurídica de Relaciones Bilaterales con México (in Spanish) (ארכיון) "Mexican Ministry of the Economy: Ukraine (in Spanish)". אורכב מ-המקור ב-2016-04-25. נבדק ב-2017-07-17. Embassy of Mexico in Kiev Embassy of Ukraine in Mexico City
אוניברסיטת גטבורג

אוניברסיטת גטבורג (בשוודית: Göteborgs universitet) היא אוניברסיטה ציבורית הממוקמת בגטבורג, שוודיה אשר הוקמה בשנת 1891. עם 53,624 סטודנטים ו-6,707 אנשי צוות, היא אחת האוניברסיטאות הגדולות במדינות הנורדיות. האוניברסיטה נחשבת לעירונית מאוד, מכיוון שמרבית מבנייניה נמצאים בלב העיר. אוניברסיטת גטבורג חברה ברשת האוניברסיטאות אורורה. הילרי קלינטון וויגדיס פינבוגדוטיר זכו מן האוניברסיטה בדוקטור לשם כבוד. אוניברסיטת גטבורג נוסדה כשני מוסדות אקדמיים שונים שאוחדו בשנת 1907 והיא האוניברסיטה השלישית בוותיקותה במדינה. בשנת 1971 הפך בית הספר המקומי לכלכלה ולמשפט מסחרי לחלק מן האוניברסיטה. בשנת 1772 סופח לאוניברסיטה גם בית חולים אזורי (שהוקם עוד ב-1772), שמהווה כיום אחד מבתי החולים הגדולים ביותר בשוודיה. בשנים 2006–2017 פאם פרידמן הייתה רקטורית האוניברסיטה. בתקופה זו נפתחה גם פקולטה לחינוך ולהכשרת מורים. הנהלת האוניברסיטה מצויה בידי המועצה המורכבת מ-15 נציגים כאשר 7 ממונים על ידי ממשלת שוודיה, וכן נציגי סטודנטים וחברי סגל. נכון לשנת 2024 באוניברסיטה פועלות כשמונה פקולטות עם כ-38 מחלקות, מה שהופך אותה לאחת המוסדות האקדמיים המגוונים ביותר באזור. פקולטות האוניברסיטה הן: הפקולטה לאמנות - כוללת לימודי קולנוע, עיצוב ומוזיקה הפקולטה לחינוך - אחראית גם על הכשרת מורים הפקולטה למדעי הרוח - בה נלמדים לימודי תרבות, היסטוריה, ספרות, היסטוריה של רעיונות, דת, שפות מודרניות, פילוסופיה, בלשנות, תורת המדע והשפה וספרות שוודית הפקולטה למדעי המחשב - הנדסה ומדעי המידע הפקולטה למדעי הכבע - כוללת לימודי בוטניקה, ביולוגיה תאית ומולקולרית, פיזיקה, מדעי כדור הארץ, כימיה, שימור, אקולוגיה ימית, מתמטיקה, מדעי הסביבה וזואולוגיה הפקולטה לרפואה הפקולטה למדעי החברה - כוללת לימודי מינהל ציבורי, עיתונאות, פסיכולוגיה, אנתרופולוגיה חברתית, עבודה סוציאלית, סוציולוגיה, מדע המדינה ולימודי אירופה בית הספר למנהל עסקים, כלכלה ומשפטים דירוג שאנגחאי - מקום 101–150 (2023) דירוג Times Higher Education - מקום 201–250 (2024) דירוג QS לאוניברסיטאות - מקום 187 (2024) מדיה וקבצים בנושא אוניברסיטת גטבורג בוויקישיתוף אתר האינטרנט הרשמי של אוניברסיטת גטבורג (בשוודית) אתר האינטרנט הרשמי של אוניברסיטת גטבורג (באנגלית) אוניברסיטת גטבורג, ברשת החברתית פייסבוק אוניברסיטת גטבורג, ברשת החברתית אקס (טוויטר) אוניברסיטת גטבורג, ברשת החברתית אינסטגרם Facts and figures | University of Gothenburg, www.gu.se (באנגלית)
גלגו מחטני

גלגו מחטני (שם מדעי: Euoticus) הוא סוג של טרום-קופים ממשפחת הגלגויים, הכולל רק 2 מינים החיים ביערות הטרופיים של מרכז ומערב אפריקה. מינים אלה בינוניים בגודלם, בעלי אורך ממוצע של 18 סנטימטרים, והם בעלי רגליים וטפרים גדולים וחדים העוזרים להם לאחוז בענפים ובחפצים בחוזקה. צבע הפרווה אפור-אדמדם עם חלקים בהירים יותר סביב הבטן והחזה. העיניים גדולות ומותאמות לראייה לילית והחוטם כהה ומוארך. מינים אלה יחידאים או חיים בקבוצות קטנות והם ניזונים בלילות מחרקים וגם משרף עצים. כמו שאר הגלגויים הם מסוגלים לקפץ למרחק רחוק יחסית לגודלם, מה שעוזר להימלט מטורפים. גלגו מחטני דרומי (Euoticus elegantulus) - מצוי ביערות קמרון, גינאה המשוונית, הרפובליקה המרכז-אפריקאית, הרפובליקה של קונגו והרפובליקה הדמוקרטית של קונגו. גלגו מחטני צפוני (Euoticus pallidus) - מצוי לאורך יערות החופים של ניגריה, קמרון והאי ביוקו שבגינאה המשוונית. מדיה וקבצים בנושא גלגו מחטני בוויקישיתוף גלגו מחטני, באתר ITIS (באנגלית) גלגו מחטני, באתר NCBI (באנגלית) גלגו מחטני, באתר Animal Diversity Web (באנגלית) גלגו מחטני, באתר האנציקלופדיה של החיים (באנגלית) גלגו מחטני, באתר GBIF (באנגלית)
דודי רומנו

דוד (דודי) רומנו (נולד ב-21 במאי 1979) הוא שופט כדורסל עבר ישראלי, אשר שפט במשחקי ליגת העל בכדורסל, משחקי פיב"א השונים, ובמשחקי היורוליג. כיום מורה בקריית חינוך גינסבורג ביבנה. רומנו נולד וגדל בשכונת קריית שלום בתל אביב ובילדותו שיחק כדורסל בקבוצת הפועל קריית שלום. בגיל 15 החל לשפוט כדורסל לאחר שעבר קורס שופטי כדורסל במכון וינגייט. החל לשפוט בליגת העל החל משנת 2005, לאורך השנים שפט בעשרות משחקי ליגה וגביע. בין הבולטים שביניהם: ב-2007 היה בצוות השיפוט במהלך המשחק הידוע כמשחק החזיז במלחה. ב-2013 גמר ליגת העל בין מכבי חיפה למכבי תל אביב ב-2014 גמר הגביע בין הפועל אילת למכבי תל אביב ב-2015 גמר ליגת העל בין הפועל אילת להפועל ירושלים ב-2017 גמר הגביע בין הפועל ירושלים למכבי תל אביב ב-2018 גמר ליגת העל בין הפועל חולון למכבי תל אביב ב-2020 גמר הגביע בין הפועל ירושלים להפועל נהריה במקביל לקריירת השיפוט בישראל החל רומנו לשפוט מחוץ לישראל. באפריל 2007 שפט באולם של פו אורטז את משחק גמר אליפות העולם לבתי הספר ISF בין נבחרת צרפתית לנבחרת יוונית. בהמשך שפט במשחקי נבחרות באליפויות אירופה לקדטיות, נערות ובוגרות, אליפות אירופה לנוער, עתודה (כולל זו שנערכה בישראל ב-2019) ואליפות העולם לנערות ואליפות העולם לנבחרות עד גיל 19 גברים. ב-2010 החל לשפוט בליגה הבלקנית. בשנת 2011 קיבל את התג הבינלאומי של פיב"א, בשנת 2013 החל לשפוט ביורוקאפ (יול"ב) ובשנת 2014 החל לשפוט במשחקי היורוליג. במאי 2015 שפט את גמר הפיינל פור יורוליג לנוער במדריד, בין ריאל מדריד לכוכב האדום בלגראד. במקביל לקריית השיפוט לרומנו יש תואר ראשון במנהל עסקים ותואר נוסף בחינוך והוראה ממכללת גבעת וושינגטון. בין השנים 2009–2012 שימש כמנכ"ל של איגוד טניס השולחן. במהלך השנים שימש כמדריך לשופטים צעירים באיגוד השופטים. בשנת 2018 הודיע על פרישה משיפוט ביורוליג לטובת עבודה במערכת החינוך ועיסוק בעשייה חינוכית. בתחילה לימד ושימש כמחנך בתיכון באר טוביה והחל משנת 2020 עבר לחנך וללמד בתיכון גינסבורג ביבנה. בנוסף מעביר רומנו הרצאות בנושא חוקת הכדורסל, הגינות, ערכים בספורט ואלימות בספורט, למחלקות נוער, ובתי ספר. רומנו פרש משיפוט בסוף עונת 2022/2023. מדיה וקבצים בנושא דודי רומנו בוויקישיתוף רישום משחקים של השופט, באתר BGBASKET ארז זנו, חייו של שופט, באתר רחובות שלי, ‏4 ביוני, 2017 אהרל'ה ויסברג, עמדתי עם זקנים ושרתי 'התקוה', באתר שביעי, ‏24 בנובמבר, 2017 אהרל'ה ויסברג, מורה לא נועד לטפל בהפרעות. זו הזדמנות ליצור שינוי משמעותי, באתר שביעי, ‏12 באוקטובר, 2018 ערכים בספורט, באתר יבנה שלי, ‏3 בנובמבר, 2019 "זו לא עבודה, אלא שליחות", באתר יבנה שלי, ‏2 בספטמבר, 2022
Milli

Milli הוא סינגל שהוקלט על ידי הצמד המוזיקלי הישראלי סטטיק ובן-אל תבורי, בשיתוף הראפר האמריקאי פליפ דינרו. השיר יצא לאור ב-31 ביולי 2020, כסינגל שלא מתוך אלבום, על ידי חברת התקליטים סבן מיוזיק גרופ. השיר נכתב על ידי סטטיק, פליפ דינרו, ג'ורדי וטן טאונס, והופק על ידי ג'ורדי וטן טאונס, בדומה לשירם הקודם של סטטיק ותבורי באנגלית, "Further Up (Na, Na, Na, Na, Na)". השיר הוא שיר טראפ, המשלב בתוכו גם אלמנטים של מוזיקת פופ ומוזיקה מזרחית, בדומה לשירים אחרים של הצמד. הווידאו קליפ הנלווה שצולם לשיר הועלה לערוץ היוטיוב של סטטיק ותבורי ב-31 ביולי 2020, בסמוך לצאת הסינגל עצמו. הקליפ, בדומה לקליפים הקודמים של הצמד, בוים על ידי רומן בוצ'אצקי. הקליפ כולל מספר קטעים מהווידאו קליפ הנלווה לשירם של הצמד, "אמאלה". קטעו של דינרו הושלם תוך שצולם בניו יורק בנפרד. במקור, סטטיק ותבורי היו אמורים לצלם את הקליפ יחד עם דינרו בארצות הברית, אך עקב מגפת הקורונה, צילומי הקליפ בוטלו. דודי פטימר ממעריב ביקר באופן שלילי את סגנונו של השיר והתפתחותם המוזיקלית של סטטיק ותבורי בשיר: "האמת שדי התאכזבתי מהשיר – אחרי היציאה הגרועה של הצמד עם נסרין קדרי ל"חביב אלבי", הם ממשיכים להישמע נוסחתיים ונטולי עניין בשיר החדש שבנוי בצורה שבלונית שאינה מתקדמת לשום מקום, בטח שלא בפזמון. אז קצת סלסולים והיפ הופ זה לא משהו שחדש עבור הצמד ובייחוד עבור המאזינים שלהם. [...] נראה שלאחרונה הם קצת "איבדו" את זה ונפלו לתוך המקום הנוח והבטוח שאולי לאוזן הישראלית יכול להישמע סביר (לא מעבר), אך לאוזן בינלאומית הם נשמעים (לפחות בשיר זה) כעוד WANNABE'S שמנסים להצליח בגדול וכולי באמת ובכנות תקווה שיצליחו, אך מוזיקלית קשה לי לראות את זה קורה". לדף השיר באתר הספרייה הלאומית סטטיק, פליפ דינרו, ג'ורדי, טן טאונס Static & Ben El x Flipp Dinero - Milli (Official Video), סרטון באתר יוטיוב (אורך: 3:21) סטטיק ובן אל מארחים את הראפר פליפ דינרו ומוציאים שיר בינלאומי חדש. צפו, באתר וואלה, 31 ביולי 2020 סטטיק ובן אל מארחים את פליפ דינרו – Milli, באתר ‏מאקו‏, 31 ביולי 2020 מוזיקה - מיליון: סטטיק ובן אל בסינגל בינלאומי עם פליפ דינרו, באתר פרוגי, ‏2020-07-31 דודי פטימר, ‏סטטיק ובן אל ממשיכים בשירם החדש להישמע נוסחתיים ונטולי עניין, באתר מעריב אונליין, 31 ביולי 2020 Milli (feat. Flipp Dinero), נבדק ב-2020-07-30
יחסי יפן–נמיביה

יחסי יפן–נמיביה הם היחסים הדיפלומטיים הרשמיים שבין יפן לבין רפובליקת נמיביה. יפן ונמיביה כוננו יחסים דיפלומטיים רשמיים ב-21 במרץ 1990, יום הכרתה של יפן בעצמאותה של נמיביה. באותה השנה, כחלק מטקס הכתרתו של אקיהיטו לקיסר יפן, נמיביה שלחה את שר החוץ הנמיבי, ת'יאו בן גורירב ובת זוגו, להשתתף בטקס שנערך בארמון הקיסרי של טוקיו. ב-25 באוגוסט 2017, ממשלת יפן הקפיאה את נכסיה של שתי חברות נמיביות על כך שסחרו עם קוריאה הצפונית. ת'יאו בן גורירוב, שר החוץ הנימיבי ובת זוגו (1990) האגה גיינגוב, ראש ממשלת נמיביה (נשיא נמיביה בהווה) (1991, 2002, 2019) סם נוג'ומה, נשיא נמיביה (1996) היפיקפוניה פוהאמבה, נשיא נמיביה (2007, 2008, 2013) לאוניברסיטה של נמיביה יש קשר רציף עם האוניברסיטה של טוקיו למדע ימי וטכנולוגיה ואוניברסיטת קוגקוין. יפן מיוצגת בנמיביה בדרג השגרירות, באמצעות שגרירות רשמית בוינדהוק, בירת המדינה. נמיביה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. מדיה וקבצים בנושא יחסי יפן–נמיביה בוויקישיתוף יחסי יפן–נמיביה, באתר משרד החוץ היפני Namibia gains Independence, South African History Online Foreign Representatives, Heads of Missions and Accompanying Persons at the Ceremony of the Enthronement of the Emperor at the Seiden, אתר משרד החוץ היפני Japan hits Namibia, China firms with sanctions over North Korea, חדשות 24, 25 באוגוסט 2017 INTERNATIONAL COOPERATION, אתר אוניברסיטת נמיביה EMBASSY OF JAPAN IN WINDHOEK, NAMIBIA EMBASSY OF NAMIBIA IN TOKYO, JAPAN
פליפ דינרו

כריסטופר סנט ויקטור (באנגלית: Christopher Saint Victor), ידוע בשם הבמה פליפ דינרו (Flipp Dinero), הוא ראפר, זמר ופזמונאי אמריקאי. דינרו נולד בשכונת קנרייס שבברוקלין, ניו יורק. גדל בבית נוצרי ולמד בבית ספר פרטי בניו יורק. בשנת 2017 הוציא את מיני-אלבום הבכורה שלו, The Guala Way. במרץ 2018 הוציא את המיקסטייפ Guala See Guala. בספטמבר 2018 הוציא את הסינגל המוביל מתוך אלבום הבכורה שלו, "Leave Me Alone", שהפך ללהיט, תוך שהגיע למקום ה-20 במצעד הבילבורד הוט 100 ואף קיבל את תואר הפלטינה המשולש מאיגוד תעשיית ההקלטות האמריקאי. בנובמבר 2019 הוציא את אלבום הבכורה שלו, Love for Guala. ביולי 2020 התארח בשירם של הצמד המוזיקלי הישראלי סטטיק ובן-אל תבורי, "Milli". 2019: Love for Guala 2018: Guala See Guala 2017: The Guala Way פליפ דינרו, באתר אפל מיוזיק (באנגלית) פליפ דינרו, באתר ספוטיפיי פליפ דינרו, באתר MusicBrainz (באנגלית) פליפ דינרו, באתר Genius Flipp Dinero Talks Joey Bada$ & Pressure To Follow Up “Leave Me Alone” | For The Record, סרטון באתר יוטיוב (אורך: 24:31) The Guala Way, נבדק ב-2020-07-30 FLIPP DINERO DROPS NEW EP “GUALA SEE GUALA” | Cinematic Music Group, cinematicworldwide.com Gary Suarez, 5 Hip-Hop Singles To Watch This Fall On The Billboard Hot 100, Forbes (באנגלית) Flipp Dinero Shares Debut Project 'Love For Guala', HYPEBEAST
יחסי נמיביה–רוסיה

יחסי נמיביה–רוסיה הם היחסים הדו-צדדיים בין נמיביה לרוסיה. נמיביה מחזיקה ברוסיה שגרירות במוסקבה ורוסיה מחזיקה בנמיביה שגרירות בוינדהוק. ברית המועצות העניקה כמויות סיוע משמעותיות לצבא השחרור העממי של נמיביה (PLAN) במהלך מלחמת העצמאות של נמיביה. מנהיגים רבים של תנועת SWAPO בנמיביה קיבלו הכשרה גרילה בברית המועצות. עם סיום שלטון האפרטהייד הלא-פופולרי של דרום אפריקה בנמיביה בשנת 1990, ברית המועצות ויורשתה, רוסיה, כוננו יחסים דיפלומטיים עם המדינה. היחסים בין נמיביה לרוסיה נחשבו בשנת 2006 ל"מצוינים" על ידי שר החינוך הנמיבי, נאנגולו מומבה, בעוד שרוסיה הביעה רצון ליחסים חזקים עוד יותר, במיוחד בתחום הכלכלי. כמו כן, בשנת 2006 נפתחה רשמית הוועדה הממשלתית לנמיביה–רוסיה בנושא סחר ושיתוף פעולה כלכלי במהלך ביקורו של שר משאבי הטבע הרוסי יורי טרוטנייב בווינדהוק. במהלך ביקור זה אמר השר כי רוסיה מעוניינת להשקיע בנפט, חשמל הידרו-אלקטרי ותיירות. בשנת 2007 קיים ראש ממשלת רוסיה מיכאיל פרדקוב דיונים עם ראש ממשלת נמיביה, נחס אנגולה, והנשיא היפיקפוניה פוהאמבה, באשר לאפשרות לפתח את מרבצי האורניום המשמעותיים של נמיביה במטרה ליצור תחנת כוח גרעינית במדינה. בשנת 2008 חזר טרוטנב לנמיביה, הפעם לסווקופמונד, כדי להתכנס בוועדה הבין-ממשלתית השלישית. בכיר במשרד החוץ מרקו האוסיקו וסגנו למפי לוקאס ייצגו את נמיביה בדיונים עם טרוטנייב. ביוני 2009 הפך דמיטרי מדבדב לראש המדינה הרוסי הראשון שביקר בנמיביה. למדבדב התלוו אנשי עסקים רוסים במטרה לחתום על עסקאות ביהלומים ואנרגיה. מדיה וקבצים בנושא יחסי נמיביה–רוסיה בוויקישיתוף Russia urges more trade with mineral-rich Namibia People's Daily, 28 July 2006. Retrieved 22 November 2008. Russia, Namibia in nuke talks Fin24.com, 18 March 2007. Retrieved 22 November 2008. "Dmitry and diamonds: Russia's president signs more deals in Namibia". Russia Today. 25 ביוני 2009. אורכב מ-המקור ב-23 בספטמבר 2009. נבדק ב-20 ביולי 2009. {{cite news}}: (עזרה)
גימנסיית שוטן

הגימנסיה הציבורית שוטן של הבנדיקטינים בווינה (בגרמנית: Öffentliches Schottengymnasium der Benediktiner in Wien) היא גימנסיה פרטית רומית-קתולית בעלת מעמד ציבורי, הפועלת ברובע הראשון של ווינה. בית הספר שייך למנזר הבנדיקטיני "הסקוטי" שוטנשטיפט המוקדש למרים, אם ישו ("גברתנו היקרה של הסקוטים"). השמות "שוטן" או "סקוטי" מתייחס לאירלנד, שכונתה בלטינית עד לימי הביניים "סקוטלנד הגדולה" (Scotia Major) ושממנה הגיעו הנזירים הראשונים המייסדים של המנזר. הגימנסיה הוקמה בצו קיסר אוסטריה בשנת 1807 והוא נחשב לאחד מבתי הספר היוקרתיים של אוסטריה. עם בוגרי בית הספר נמנים שלושה חתני פרס נובל, וכן מדענים, אמנים ופוליטיקאים חשובים רבים. עד שנת 2004 הייתה הגימנסיה בית הספר האחרון לבנים בבירת אוסטריה. אף על פי שגימנסיית שוטן היא בית ספר פרטי קתולי, היא פתחה בשלב מוקדם את שעריה גם בפני תלמידים נוצרים שהשתייכו לכנסיות אחרות (לראשונה בשנת 1810) וגם בפני בני דתות אחרות. בשנת 1817 התקבל בה התלמיד היהודי הראשון. בשנת 1878 למדו בגימנסיה 70 תלמידים יהודים. בתקופת השלטון האוסטרופשיסטי של "המדינה הפדרלית של אוסטריה" (1938-1934) הועצם האופי הנוצרי קתולי של החינוך בבית הספר. תחת השלטון הדמוקרטי, בסוף המאה ה-20 ותחילת המאה ה-21 קיבל שוב בית הספר תלמידים בני אמונות ודתות שונות מתוך גישה קתולית פתוחה. למידת מקצוע הדת היא חובה לכל התלמידים ומתאפשרת בהתאם לשייכותם הדתית. אם יש מספר מספיק גדול של תלמידים בני אמונה לא קתולית, כמו במקרה התלמידים הלותרנים מוענקים שיערי הדת עבורם בתוך הגימנסיה. במקרים אחרים, כמו במקרה התלמידים המוסלמים, שיעורי הדת מתקבלים בבתי ספר אחרים. הנס אדם השני, נסיך ליכטנשטיין ויקטור אדלר לאיוש בתיאני יוליוס אנטון גלאזר קונראד צו הוהנלוהה-שילינגפירסט מקס לוונטל-כלומצקי אנגלברט פרנרסטורפר פרנץ הראשון, נסיך ליכטנשטיין פרנץ יוזף השני, נסיך ליכטנשטיין קרל הראשון, קיסר אוסטרו-הונגריה וולפגנג שיסל לאופולד אנדריאן מקסימיליאן ליבנוויין ניקולאוס לנאו יוהאן נסטרוי מקס קורצווייל מוריץ פון שווינד יוהאן שטראוס (הבן) יוזף שטראוס ארנסט יאנדל פטר פלניאבסקי קלמנס הלסברג אויגן פון בהם-באוורק פרידריך פון ויזר יוליוס וגנר-יאורג קונראד לורנץ ארנסט פוקס קלמנס פון פירקה קרל פון פריש אדוארד צירם הנס פון קיארי יוליוס מיינל זיגמונד מאייר פריץ מולדן אלברט פיגדור אתר האינטרנט הרשמי של גימנסיית שוטן גימנסיית שוטן, ברשת החברתית LinkedIn Katholische Schulen Österreichs. (PDF; 563 kB) Bundesland Wien. In: ordensgemeinschaften.at. 24. Februar 2020, S. 1, abgerufen am 19. September 2020. ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
יחסי הממלכה המאוחדת – נמיביה

יחסי הממלכה המאוחדת–נמיביה הם היחסים הדו-צדדיים בין נמיביה לבריטניה. היחסים נחשבים לטובים והמועצה הבריטית פועלת בנמיביה. בשנת 2013 הפך סטיב קטג'יאנג'ו לנציב העליון של נמיביה בלונדון. המשלחת מוסמכת אף לקפריסין, יוון, אירלנד ומלטה וכן ארגונים רב-צדדיים שממוקמים בלונדון. מאז ינואר 2018, Kate Airey הייתה הנציבה העליונה של הממלכה המאוחדת לנמיביה. קבוצת ריו טינטו (אנ'), חברת כרייה שממוקמת בבריטניה ובאוסטרליה, מחזיקה 69% ממכרה האורניום Rössing בנמיביה. ב-2008 ייבאה בריטניה סחורות בשווי של יותר מ-700 מיליון דולר מנמיביה, מה שהפך אותה ליבואנית הסחורה השנייה בגודלה אחרי דרום אפריקה השכנה. מדיה וקבצים בנושא יחסי הממלכה המאוחדת – נמיביה בוויקישיתוף "Change of British High Commissioner to the Republic of Namibia". Foreign & Commonwealth Office. 20 באוקטובר 2017. נבדק ב-18 בינואר 2018. {{cite web}}: (עזרה) Country Profile: Namibia (אורכב 31.03.2012 בארכיון Wayback Machine) Foreign & Commonwealth Office of the United Kingdom Trade Profile of Namibia United Nations Statistics Division